Sügavtrükk

Sügavtrükk on trükitehnika, mille puhul kujutis kantakse trükiplaadilt paberile trükipressi abil. Kujutise jätab trükiplaadi uuretes olev trükivärv.

Tehnika

 Joonistus kraabitakse või söövitatakse metallplaadile.
 Joonistusele kantakse värv ja pühitakse uuesti puhtaks (värv jääb uuretesse alles). 
 Joonistus pannakse trükipressi alla, mille tugeva surve tõttu pundub niiske ja pehme paber uuretesse ja võtab sinna jäänud trükivärvi kaasa.

Sellise viisi suureks plussiks on väga peente ja täpsete joonte saamise võimalus. Pikka aega kasutati sügavtrükki raamatute illustreerimisel. Tähtsamad tehnikad on vasegravüür, kuivnõel, ofort, akvatinta, pehmelakk ja metsotinto.

 Vaata ka 
 Graafika
 Gravüür
 Trükitehnika
 Kõrgtrükk
 Lametrükk
 Reljeeftrükk

Kategooria:Kunst
Kategooria:Graafika
Kategooria:Trükindus